Държавен вестник, бр. 31, 2014 г., стр. 8

СТР.  8	
Д Ъ Р Ж А В Е Н  В Е С Т Н И К 	
БРОЙ  31
ното за вътрешен одит: определя позицията на 
вътрешния одит в рамките на организацията, 
включително естеството на функционалното 
докладване на ръководителя на вътрешния одит 
пред ръководителя на организацията; регла­
ментира достъпа до документация, персонал и 
имущество, необходим за изпълнението на ан­
гажиментите; дефинира обхвата на вътрешния 
одит. Окончателното одобрение на статута на 
звеното за вътрешен одит е в правомощията на 
ръководителя на организацията и на одитния 
комитет, ако има сформиран такъв.
100.У1 – Естеството на ангажиментите 
за даване на увереност, предоставяни на 
организацията, трябва да се дефинира в 
статута на звеното за вътрешен одит.
100.К1 – Естеството на ангажиментите 
за консултиране трябва да се дефинира 
в статута на звеното за вътрешен одит.
101 – Отразяване на дефиницията на вът-
решния одит, Етичния кодекс и Стандартите 
в статута на звеното за вътрешен одит
Задължителната сила на дефиницията на 
вътрешния одит, Етичния кодекс и Стандартите 
трябва да бъде посочена в статута на звеното 
за вътрешен одит. Ръководителят на вътреш­
ния одит трябва да обсъди дефиницията на 
вътрешния одит, Етичния кодекс и Стандартите 
с ръководителя на организацията и с одитния 
комитет, ако има сформиран такъв.
110 – Независимост и обективност
Вътрешният одит трябва да бъде незави­
сим, а вътрешните одитори – обективни при 
изпълнение на своята работа.
Тълкувание: 
Независимостта представлява липса на 
условия, които да влияят на способността на 
вътрешния одит да изпълнява задълженията 
си по непредубеден начин. За да постигне 
необходимата независимост за ефективно 
изпълнение на отговорностите на вътрешния 
одит, ръководителят на вътрешния одит има 
пряк и неограничен достъп до ръководителя 
на организацията. Мерки срещу ограничаване 
на независимостта трябва да се предприемат 
на ниво отделен одитор, ангажимент, функция 
и организация. 
Обективността е безпристрастно отношение, 
което позволява на вътрешните одитори да из­
пълняват ангажиментите си така, че те искрено 
да вярват в резултата от своята работа, както и в 
това, че не са направени компромиси с нейното 
качество. Обективността изисква вътрешните 
одитори да не подчиняват своята преценка по 
одиторски въпроси на чужда преценка. Мерки 
срещу накърняването на обективността трябва 
да бъдат предприети на ниво отделен одитор, 
ангажимент, функция и организация.
111 – Организационна независимост
Ръководителят на вътрешния одит трябва 
да докладва на такова ниво в организацията, 
което да позволява на звеното за вътрешен одит 
да изпълнява своите задължения. Ръководите­
лят на вътрешния одит трябва да заяви пред 
ръководителя на организацията поне веднъж 
годишно организационната независимост на 
вътрешния одит. Ръководителят на вътрешния 
одит трябва да комуникира пряко с ръководи­
теля на организацията и с одитния комитет, 
ако има сформиран такъв. 
Тълкувание: 
Организационната независимост е ефек­
тивно постигната, когато ръководителят на 
вътрешния одит докладва функционално на 
ръководителя на организацията. Като примери 
за такова функционално докладване биха могли 
да се посочат: 
1. Представяне на проект на статут на зве­
ното за вътрешен одит, на стратегическия и 
годишния план за дейността по вътрешен одит. 
2. Представяне на план за професионално 
обучение и развитие на вътрешните одитори.
3. Представяне на годишен доклад за дей­
ността по вътрешен одит.
4. Докладване на резултатите от одитните 
ангажименти, на всички случаи на констатира­
ни индикатори за измама, на дадените препо­
ръки и предприетите действия за подобряване 
дейността на организацията.
5. Представяне на доклади за изпълнението 
на годишния план за дейността по вътрешен 
одит.
6. Докладване за адекватността на ресурсите 
за вътрешен одит.
7. Докладване за всички случаи, в които е 
била ограничена дейността на ръководителя 
на вътрешния одит и на вътрешните одитори. 
111.У1 – Не трябва да се допуска намеса при 
определяне обхвата на дейността по вът-
решен одит, изпълнението на одиторската 
работа и представянето на резултатите.
112 – Индивидуална обективност
Вътрешните одитори трябва да проявяват 
непредубедено и безпристрастно отношение и 
да избягват всякакъв конфликт на интереси.
Тълкувание: 
Конфликт на интереси възниква, когато 
вътрешният одитор има частен интерес, кой­
то може да повлияе върху безпристрастното 
и обективното изпълнение на правомощията 
или задълженията му по служба. 
Конфликт на интереси съществува дори ако 
това не доведе до неетично или неправомерно 
действие. 
Конфликтът на интереси може да създаде 
привидна неправомерност, което да подкопае 
доверието спрямо вътрешния одитор, дейността 
по вътрешен одит и професията като цяло. 
Конфликтът на интереси може да накърни 
способността на дадено лице да изпълнява 
обективно своите задължения.
113 – Накърняване на независимостта или 
обективността
Ако независимостта или обективността са 
реално накърнени или има съмнения за това,